FINNOMENA Market Alert: ทางการจีนคุมราคายา ส่ง CSI300 ร่วงกว่า 1.28% พร้อมมุมมอง Tactical Call - FINNOMENA
การปรับตัวลงของตลาดหุ้นจีน A-Share ในวันนี้ มีสาเหตุหลักจากการที่รัฐบาลจีนสั่งห้ามบริษัทยาจำหน่ายยาด้วยราคาที่ต่ำกว่าราคากลาง ส่งผลให้ดัชนีกลุ่มอุตสาหกรรม CSI 300 Health Care ที่มีสัดส่วน 11% ในดัชนี CSI300 ปรับตัวลงกว่า 2.52%
16 มิ.ย. 2564

การปรับตัวลงของตลาดหุ้นจีน A-Share ในวันนี้ มีสาเหตุหลักจากการที่รัฐบาลจีนสั่งห้ามบริษัทยาจำหน่ายยาด้วยราคาที่ต่ำกว่าราคากลาง ส่งผลให้ดัชนีกลุ่มอุตสาหกรรม CSI 300 Health Care ที่มีสัดส่วน 11% ในดัชนี CSI300 ปรับตัวลงกว่า 2.52% ขณะเดียวกันดัชนีกลุ่มอุตสาหกรรม Materials และ Industrials ซึ่งมีสัดส่วนรวมกันทั้งหมด 20.49% ของดัชนี CSI300 ก็ปรับตัวลง 2.49% และ 2.38% ตามลำดับ
ด้านมุมมองนักวิเคราะห์จากรายงานข่าว Bloomberg มองว่ามาตรการนี้จะสร้างผลดีโดยป้องกันบริษัทตัดราคาขายสินค้าที่ไม่มีคุณภาพเพื่อกีดกันคู่แข่ง
FINNOMENA Investment Team ยังมีมุมมองเชิงบวกต่อตลาดหุ้นจีน A-Shares โดยมองว่าทางการจีนมีแนวโน้มที่จะใช้มาตรการควบคุมในหลายอุตสาหกรรม โดยมีจุดประสงค์เพื่อลดการแข่งขันที่ไม่เป็นธรรมทั้งกับคู่แข่งและผู้บริโภค อีกทั้งต้องการสร้างการเติบโตที่ยั่งยืนแทนที่การเติบโตที่รวดเร็วแต่มาพร้อมความเสี่ยง ซึ่งทั้งหมดนี้จะส่งผลดีต่อแนวทางการเติบโตของเศรษฐกิจจีนในระยะยาว
ก่อนหน้านี้ FINNOMENA Investment Team ได้แนะนำเข้าลงทุนในรูปแบบเก็งกำไร (Tactical Call) ในกองทุนหุ้นจีน ผ่านกองทุน KT-Ashares-A และ SCBCHA ซึ่งมีระดับดัชนีที่แนะนำให้พิจารณาชะลอการลงทุน คือ หากดัชนี CSI 300 ปรับตัวขึ้นไปปิดวันทำการด้วยการยืนเหนือระดับ 5,150 จุด เนื่องจากอัตราส่วนความเสี่ยงต่อผลตอบแทน (Risk/Reward Ratio) จะสูงกว่า 50% หรือ 0.5
การปรับตัวลงในวันนี้ของ CSI300 ส่งให้ดัชนีกลับมาซื้อขายกันต่ำกว่าระดับ 5,150 จุด อีกครั้ง ดังนั้น สำหรับนักลงทุนที่มีการลงทุนใน Tactical Call ไปแล้ว FINNOMENA Investment Team แนะนำให้คงสัดส่วนไว้เช่นเดิม ส่วนนักลงทุนที่ยังไม่มีสัดส่วนการลงทุน FINNOMENA Investment Team แนะนำให้เข้าลงทุนได้ด้วยจำนวนเงินที่คิดเป็นสัดส่วน 50% (ครึ่งหนึ่ง) ของจำนวนเงินที่จะลงทุนใน Tactical Call
ข้อมูลจาก : Bloomberg
อ่านบทความเพิ่มเติม: FINNOMENA Tactical Call : จังหวะซื้อหุ้นจีน เมื่อ CSI 300 ไม่หลุดเส้น 200 วัน
แท็ก:
FINNOMENA Market Alert
แชร์บทความ: